משפחה שולטת

**משפחה שולטת** היא דיסטופיה מודרנית ישראלית אשר שודרה מ-2 בנובמבר 2014 עד לסיומה ב-21 בספטמבר 2016 במשך 4 עונות ו-80 פרקים בערוץ הילדים למנויי yes. את הסדרה יצר וביים רובי דואניאס, ובין כותבי הסדרה נמנים ימית סול ויניב פולישוק. בהפקת טדי הפקות וערוץ הילדים. צילומי הסדרה התקיימו באולפני ברודקאסט בחולון. שיר הנושא של הסדרה "מלך" מבוצע על ידי מור פולנוהר. הסדרה שודרה במשך 4 עונות ו-80 פרקים עד 21 בספטמבר 2016. בסוף אותה שנה, הסדרה ירדה משירות ה-VOD של yes בעקבות סיום שידורי ערוץ הילדים ב-yes.

ב-20 במאי 2017 עלתה הסדרה לראשונה ב-HOT, בספריית ערוץ הילדים ב-HOT VOD Young.

החל מה- 2 בדצמבר 2018 הסדרה משודרת בשידורים חוזרים בערוץ הילדים ללקוחות סלקום tv ופרטנר tv.

## עלילת הסדרה
סיפורה של משפחת לוריא, משפחה ישראלית רגילה מנווה צה"ל, המגלה יום אחד כי היא נצר לשושלת של דוד המלך מבדיקת DNA שמצאה התאמה בין דוד המלך לבין ישי לוריא של 98% והופכת למשפחת המלוכה הראשונה של מדינת ישראל. משפחת לוריא אינה משפחה מלכותית במיוחד, ולכן היא נתקלת בקשיים רבים ומשעשעים בהתמודדותה עם חובותיה המלכותיות. בסוף עונה 4 משפחת המלוכה מתכננת לטוס לתאילנד ולבסוף לא טסה מאחר שמתברר שהמלכה שלומציון בהריון.
בנוסף הייתה כוונה לצלם עוד פרק בו מסופר מה קרה אחרי 10 שנים אך זה לא יצא לפועל.

## דמויות הסדרה
### משפחת המלוכה (משפחת לוריא)
***ישי לוריא** (רמי ורד) - מלך ישראל. אביהם של ידידיה, שיר ואבשלום. בעלה של שלומציון. לא אדם מלכותי במיוחד, אך חביב ובעל חוש הומור, סא"ל במילואים בחיל התחזוקה. שמו נגזר משמו של אביו של דוד המלך, ישי.
***שלומציון לוריא (לבית לוי)** (אורנה בנאי) - מלכת ישראל. אמם של ידידיה, שיר ואבשלום. אשתו של ישי. לא מלכה טיפוסית, אישה מעט צעקנית שלא מתחבבת על כל אחד. שמה נגזר משמה של שלומציון המלכה. בסוף הסדרה מגלה שהיא בהריון.
***ידידיה "דידי" יואל לוריא** (בן רביאן) - נסיך ישראל, בחור רגיל בן 17. אחיהם הגדול של שיר ואבשלום. חברם הטוב של עומר וחנן. יורש העצר, מנסה להתמודד עם מעמדו החדש כנסיך, ולחיות חיים רגילים עד כמה שניתן. שמו נגזר משמו הנוסף של שלמה המלך, "ידידיה", מאוהב במיכל. נשלח לפנימייה צבאית, בסוף העונה השלישית, אך חזר לאחר שבוע. בסוף העונה הוא ומיכל מתנשקים. גיק וחובב סרטי מדע בדיוני ומשחקי מחשב.
***שיר לוריא** (הילה אברמוביץ') - נסיכת ישראל, אחותו הקטנה של ידידיה ואחותו הגדולה של אבשלום. הבאה בתור אחרי ידידיה בסדר יורשי העצר. נערה בגיל ההתבגרות, נהנית מאוד מהיותה נסיכה. חסרת כל הגיון, היסטרית מוגזמת ומפונקת, ולא מבינה את ערך הכסף. תמיד מנסה לגרום לרע לאחים שלה. התנשקה עם עומר בפרק האחרון של העונה השנייה מה שגרם לסכסוך בין חנן לעומר, בפרק הראשון בעונה השלישית נפרדו השניים, החל מהעונה השלישית היא מאוהבת בעומר, סובלת מורטיגו, ולחברותיה הטובות קוראים מורן ומורן (פלולה).
***אבשלום לוריא** (גל גלוסקא) - אחיהם הקטן של ידידיה ושיר. נקודת אור ותמימות במשפחת מלוכה לא קונבנציונלית. שמו נגזר משמו של בנו של דוד המלך, אבשלום. תמיד נוטים להתעלם ממנו ונראה שהוא מודע לזה.
***המלכה האם** (בתיה מקדסי) - אמא של שלומציון. שלומציון תמיד מתעצבנת עליה.

### דמויות ראשיות נוספות
***מיכל אופיר** (מור פולנוהר) - בחורה בת 19.5 שמתחזה לנערה בת 17 כחלק מתפקידה כשומרת הראש הסמויה של ידידיה. היא וידידיה נהיים חברים טובים. מפוטרת על ידי מיכאל בסיום העונה הראשונה, ובעונה השנייה נחקרת על המקרה מחוסר שמירת מרחק מידידיה. בסופו של דבר מוחזרת לתפקידה בתור שומרת הראש של ידידיה על ידי ישי, מאוהבת בידידיה, חברה של חנן ועומר. מתנשקת עם ידידיה בסוף הסדרה, לאחותה הקטנה קוראים אופק. לפני העבודה בארמון למדה ב"בצלאל".
***מיכאל הכהן** (משה פרסטר) - היועץ המלכותי של הארמון. מנסה לשמור על שפיות וסדר אצל משפחת המלוכה. חובש כיפה. מפחד מהמלכה מאוד ולכן הוא מופנם. פיטר את מיכל בסוף העונה הראשונה אבל היא הוחזרה לתפקיד על ידי ישי. המלך לא מעריך אותו.
***עומר חכמון** (ארנון רוזנטל) - חברם הטוב של ידידיה וחנן. בחור בן 17, חנון, לא טוב בלימודים ולא טוב עם בנות. נהנה מאוד מהפינוקים שבארמון. התנשק עם שיר בעונה השנייה בפרק האחרון, אמר לחנן שזאת הייתה הכפילה של שיר אבל בעצם טעה וזאת הייתה שיר האמיתית. בפרק הראשון שבעונה השלישית נפרד משיר. מרכיב משקפיים.
***חנן קרפלמנדליך** (עמית רהב) - חברם הטוב של ידידיה ועומר. בחור בן 17, חנון, לא מודע לעצמו. מאוהב בשיר, אחותו של ידידיה. הוריו מתגרשים סדרתיים, בפרק האחרון של העונה הוריו מתגרשים שוב והוא נאלץ לנסוע לקנדה עם אמו אבל הם מבטלים הכל.

### דמויות משנה
***מורן ומורן פלולה** (אופיר בלייר ונוי בלייר) - החברות הטובות של שיר, מתנהגות בדיוק כמוה. מורן פלולה עשתה ניתוח להסרת הפלולה אך כינוייה נשאר, מורן מאוהבת בידידיה, אחיה של שיר.
***דני שטנץ** (יניב פולישוק) - רמטכ"ל צה"ל, בעל רטייה בעינו השמאלית. בין האחראים על האבטחה בארמון. ישי נהנה להגיד את שמו. מהווה פרודיה על משה דיין ובני גנץ.
***אבניאל ראש הממשלה** (שמחה ברבירו) - ראש ממשלת ישראל, משתף פעולה עם משפחת המלוכה לעיתים קרובות. ילדותי. קיבל את סמכות אחריות משפחת המלוכה בזמן השהייה שלהם בתאילנד, אך זה מבוטל כשמגלים ששלומציון בהריון.
***שרה** - הטבחית של הארמון. שלומציון פיטרה אותה אך לבסוף חזרה כשידידיה אמר לה שאמא שלו הכינה לו סנדוויץ'. ידועה באוכל הטעים שלה. קרובת משפחה של המלך ישי.

### שחקנים אורחים

## סקירת הסדרה
לסדרה 4 עונות בנות 20 פרקים כל אחת. ביוני 2015 אושרה וצולמה עונה שלישית לסדרה, שעלתה ב-3 באפריל 2016. בסוף העונה השלישית מופיע כיתוב "המשך יבוא", וניתן היה להבין כי מתוכננת עונה רביעית. בהמשך פורסם באתר yes כי העונה הרביעית תהיה האחרונה בסדרה. העונה הרביעית והאחרונה עלתה לשידור החל ב-21 באוגוסט 2016. הפרק האחרון של הסדרה שודר ב-21 בספטמבר 2016.

## פרקים
### עונה 1

### עונה 2

### עונה 3

### עונה 4

## קישורים חיצוניים
* 

* שושלת מלכות: כל הפרטים על הסדרה "משפחה שולטת" 1 במרץ 2014, עדי בן חמו, פרוגי.
* פייסבוק הסדרה משפחה שולטת
* משפחה שולטת באתר וואלה yes.
* האינסטגרם של משפחה שולטת
* 
* 
* פשוט מצחיק: האם "משפחה שולטת" באמת שולטת? ביקורת 3 בנובמבר 2014, משה אבוטבול, פרוגי

קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות שעלו לשידור בשנת 2014
קטגוריה:סדרות נעורים ישראליות
קטגוריה:סדרות קומיות ישראליות לילדים
קטגוריה:קומדיות משפחתיות ישראליות
קטגוריה:yes הטלוויזיה בלוויין: תוכניות וסדרות
קטגוריה:קומדיות מצבים ישראליות
קטגוריה:טדי הפקות
קטגוריה:סדרות טלוויזיה על משפחות
קטגוריה:תוכניות וסדרות טלוויזיה שצולמו באולפני ברודקאסט
קטגוריה:BIGI: תוכניות וסדרות